ທ່ານ ປອ ດຣ ບຸນແຝງ ພູມມະໄລສິດ ລັດຖະມົນຕີ ກະຊວງສາທາລະນະສຸກ ພ້ອມດ້ວຍທ່ານ ພອລ ເຄລີ ເອກອັກຄະລັດຖະທູດອົດສະຕຣາລີ ປະຈຳ ສປປ ລາວ ແລະ ທ່ານ ນາງ ເຍເລນາ ໂຊດານໂທວາ ຕາງໜ້າອົງການຢູນີເຊັບ ປະຈຳ ສປປ ລາວ ໄດ້ລົງຢ້ຽມຢາມໂຮງຮຽນ ມສ ປາດຖະໜາ ເພື່ອຊົມການສາທິດລະບົບການໃຫ້ວັກຊີນ ໃນ ສປປ ລາວ.
ການຢ້ຽມຢາມຄັ້ງນີ້ ເປັນ ວັນຄົບຮອບ 1 ປີ ແຫ່ງການຮ່ວມມື ພາຍໃຕ້ໂຄງການ ສັກຢາກັນພະຍາດໂຄວິດ-19 ຢູ່ ສປປ ລາວ ໂດຍໄດ້ຮັບການສະໜັບສະໜູນຈາກອົດສະຕຣາລີ ແລະ ຈັດຕັ້ງປະຕິບັດໂດຍອົງການຢູນີເຊັບ ແລະ ກະຊວງສາທາລະນະສຸກ.
ອົດສະຕຣາລີ ເປັນປະເທດທີ່ສະໜັບສະໜູນວັກຊີນກັນໂຄວິດ-19 ໃຫ້ ສປປ ລາວ ເຊີ່ງເປັນການຊ່ວຍເຫຼືອອັນລ້ຳຄ່າຂອງອົດສະຕຣາລີ ແລະ ອົງການຢູນີເຊັບ ທີ່ໄດ້ໃຫ້ການສະໜັບສະໜູນ ເພື່ອຮັບປະກັນການຈັດຕັ້ງປະຕິບັດວັກຊີນປ້ອງກັນໂຄວິດ-19 ຢູ່ ສປປ ລາວ ຢ່າງປອດໄພ ແລະ ມີປະສິດທິຜົນ. ການສັກວັກຊີນທີ່ປອດໄພ ແລະ ມີປະສິດທິພາບແມ່ນມີຄວາມສຳຄັນຕໍ່ການຢຸດຕິການແຜ່ລະບາດຂອງພະຍາດ ແລະ ສົ່ງເສີມການຟື້ນຟູເສດຖະກິດ.
ໂຮງຮຽນ ມສ ປາດຖະໜາ ນະຄອນຫຼວງວຽງຈັນ 31 ພຶດສະພາ 2022